Banii se țin scai de Floyd Mayweather. Câștigul cu care s-a ales din ultimul pariu l-a numit "mărunțiș".
Mayweather a pariat 6.500 $ pe victoria lui Lopez cu Lomachenko. Cel mai mare pariu câştigat a fost de 1.1 mil. de dolari, din fotbal american (2012). Boxerul a vrut să parieze pe o victorie în maximum 10 runde, ceea ce s-a şi întâmplat.
Floyd Mayweather nu îşi spune "Money" degeaba. A pariat că Teofimo Lopez va deveni campion mondial la categoria uşoară şi s-a ales cu 20.000 de dolari.Sau mărunţiş, cum i-a spus el într-o postare pe Instagram. Mayweather a strâns peste un miliard de dolari din box, aşa că îşi permite să se joace cu cotele.S-a lăudat cu bilete de milioane de-a lungul anilor şi a vrut să parieze inclusiv pe el la un moment dat. Înainte de lupta cu Conor McGregor din 2017, Mayweather a mers la 3 dimineaţa într-o casă de pariuri din Las Vegas şi a pus banii pe masă, dar pariul nu i-a fost acceptat. "Am mers să pariez 400.000, şi nu m-au lăsat să pariez la cazinoul la care am fost pentru că au spus că sunt promoterul, şi aş face blat. Ei au crezut că lupta va fi aranjată. N-o să fac un blat", a spus fostul mare pugilist.